Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast vaatama taas me saadet!
Jätkan täna endiselt jüngerdava evangelismi teemal.
Olen juba mitme saate jagu rääkinud sellest,
kuidas Jumal on kutsunud meid tegema jüngreid
ja mitte vaid pöördunuid
ja katnud selle teema raames tohutu suurel hulgal materjali.
Tegu on põneva teemaga
ka mu enda elu ja teenistuse kontekstis,
sest me teeme täna rohkem jüngreid kui seda eales teinud oleme.
See sünnib mu oma silme all.
Naasesin hiljaaegu oma reisilt Venemaale,
mis oli imeline!
Kohtusin seal Mike ja Kerry Picketiga.
Kerry lõpetas me piiblikooli ja on tegutsenud Venemaal 13 aastat,
tehes seal jüngreid.
Meil on Charise Piiblikool St. Peterburis,
mis on omakorda loonud mitmeid uusi piiblikoole.
Ma pole päris kindel, aga vist 12-15 piiblikooli.
Kuid nende eesmärk on rajada järgneva 5 aasta jooksul
1000 piiblikooli üle Venemaa
ja neil on täishoog sees selle teostamiseks.
Sain seal olles nii õnnistatud nähes kõiki neid inimesi.
Nad tulid minuga rääkima, isegi, et pidid seda läbi tõlgi tegema.
Ühtlasi käisime erinevates kõrvalistes paikades.
Ma isegi ei ürita hääldada järgi teatud kohanimesid, kus käisime.
Kuid me käisime ühes kohas, kus pidasime teenistuse spordisaalis,
mis asus kohe ühe vangla kõrval.
Okastraat ümbritses sedagi hoonet, mis polnud just kõige paremas korras,
aga kuhu tuli kokku üle 1000 inimese.
Küsisin, kui paljud on näinud mind telekast,
sest CNL, mis levib üle 11 ajatsooni Venemaal,
näitab ka minu saateid.
Sellest 1000-inimesest seal
olid ehk 60-70 inimest näinud mind telekast.
Ülejäänud inimesed oli aga kuulnud Jumalast
tänu me piiblikooli õpilastele Peterburis,
kes olid läinud ja rajanud kuhugi uue piiblikooli.
Ja sealse piiblikooli õpilased
olid läinud välja neisse kõrvalistesse piirkondadesse,
korraldades evangeelseid jüngerluskursusi jne.
Neist 1000'st kohal olijast olid üle 900 need inimesed,
kelleni oli jõutud läbi isikliku kontakti.
Neid oli jüngerdatud
ja neile oli jagatud venekeelseid materjale.
Sain nii õnnistatud sellest kõigest.
Kuulsime tunnistusi sellest,
kuidas inimesed ärkasid tänavail surnuist üles.
Keegi kristlane astus tänaval sureva naise juurde
ja äratas ta surnuist üles.
Nad on näinud pimedaid silmi avanemas
ja kõikvõimalikke füüsilisi imesid.
Nad on näinud inimesi saamas vabaks.
Venemaal on palju alkoholi- ja narkosõltuvust,
aga inimesed on neistki saanud vabaks.
Pered on saanud taastatud jne.
See kõik on sündinud mitte otseselt minu kaudu,
vaid läbi inimeste, kelle elu ma olen puudutanud
ja kes omakorda on koolitanud ja läkitanud teisi.
See on see, kuidas Jumal on määranud Kristuse Ihu toimima.
Te ei kujuta ettegi, milline õnnistus see mu jaoks on!
Tänu keelebarjäärile Venemaal
polnud mul isiklikult võimalik iga inimesega suhelda.
Kogu suhtlus käis läbi tõlgi, mis pole just kõige efektiivsem.
Nii kutsusin kõik me piiblikooli õpilased ette
ja palusin neil palvetada kõigi nende inimeste eest
nende endi emakeeles.
Nägime seepeale tervenemisimesid
ja sadu inimesi saamas päästetud ning ristitud Püha Vaimuga.
Ma ei tea, kas te mõistate lõpuni, mida ütlen,
aga minu jaoks on see kõik palju põnevam,
kui see, et mina üksi oleks palvetanud
ja näinud neid tervenemisi ning vabanemisi
ja päästetud ning Püha Vaimuga ristitud saamist.
Mulle nii meeldib see.
Mulle meeldib see.
Mulle meeldib palvetada inimeste eest ja näha nende elusid muutumas,
aga ma naudin veelgi enam teiste õpetamist ja välja läkitamist,
et nemad võiks teha seda kõike.
Kui ma poleks kunagi palvetanud kellegi eest
ja näinud neid paranemas, vabanemas ja päästetud saamas,
siis ma tunneks ehk teisiti,
aga kuna olen näinud seda tuhandeid ja tuhandeid kordi,
olen ma täna seisus,
kus ma vaataks pigem mõnda oma jüngrit
palvetamas kellegi eest ja nägemas neid saamas vabaks,
kui et ise seda kõike teeksin.
See on võimas ja just sellest olemegi rääkinud.
See on see, mida me tegema peame.
Kõik, kes on tõeliselt uuestisündinud ja armastavad Jumalat kõige täiega,
siis julgustan teid hakkama jüngriks, jüngerdades seejärel ka teisi.
Sest kui me kõik seda teeks,
võidaksime me väga lühikese ajaga kogu maailma Jumalale.
Me avaldaks palju suuremat mõju kui see,
mida oma evangeliseerimisega oleme saavutanud,
olles asendanud jüngerluse sellega.
Vaatame koos Jesaja 28:9:
"Kellele ta tahab õpetada tarkust ja kellele seletada ilmutust?
Kas piimast võõrutatuile, rinnalt võetuile?"
Siin käib jutt siis küpsusest ehk teisisõnu -
kui tahad tõesti saada osa Jumala asjadest
selliselt, et see muudaks su elu ja aitaks muuta ka teiste elusid,
siis pead lõpetama "piima" joomise ja tarbima tahket toitu.
"Sest see on: käsk käsu peale, käsu peale käsk,
mõõdunöör mõõdunööri peale, mõõdunööri peale mõõdunöör,
pisut siin, pisut seal."
St seda, et kui tahad saada küpseks, pead olema kaasatud jüngerlusse
ja lähenema Jumala asjadele süstemaatilise korrapärasusega.
Kahjuks teevad seda vaid vähesed.
Me aga rõhutame seda väga Charise piiblikoolis.
Me ehitame kiht kihi haaval eelnevatele kihtidele.
Usun, et me piiblikoolis
on parimad õpetajad kogu Kristuse Ihus.
Osad parimatest parimad õpetavad me piiblikoolis.
Ma ei pea silmas ainuüksi iseennast, aga meil on erakordseid õpetajaid.
Aga ainuüksi mu enda tundides ma alustan peamiste algprintsiipidega,
mis räägivad Jumala Sõna usaldusväärsusest
ja selle autoriteedist.
Ja kui siis õpilased usuvad ja võtavad omaks
Jumala Sõna usaldusväärsuse ja autoriteedi,
siis me ehitan sealt edasi,
minnes vaimu, hinge ja ihu teema juurde.
Tõdede juurde, mis muutsid minu elu.
Seejärel jätkame sellega, kes sa oled Kristuses
ja milline on uskliku meelevald.
Me läheneme süstemaatiliselt inimeste koolitamisele.
Iga inimene, kes tuleb me kooli õpetama,
järgib sama põhimõtet.
Tegu pole suvalise õpetamisega,
mille käigus loopida erinevaid tõdesid ja infokilde,
mille inimesed peaksid siis ise kuidagi kokku panema.
Kõike tuleb esitleda korra järgi.
Usun, et kui oled kuulnud neid asju,
mida oleme jüngerlusega seoses jaganud,
siis üks järgmisi samme, mida tegema pead,
on hakata uurima Jumala Sõna süstemaatiliselt ja korrapäraselt,
et uuendada oma meeli ja kasvada küpsuses.
Mul endal polnud oma ajal mentorit.
Jah, oli inimesi, keda Jumal kasutas imeliselt mu elus,
et saada mu tähelepanu ja pöörata mu elu ümber.
Umbes aasta jooksul
peale imelist kohtumist Jumalaga 1968. aastal
oli osa inimesi, kes olid mulle mentoriks.
Jumal kasutas neid, et luua mu elule kindel alus
ja viia mind edasi õiges suunas.
Nii ei saa ma väita, et mul polnud mingit mentorlust,
aga siis, 1969. aastal, triivisin ma veidi kõrvale,
veetes 19 kuud sõjaväes.
13 kuud sellest möödus Vietnamis,
kus olin kaplanite assistant.
Olen kindel, et üks mu kaplanitest oli uuestisündinud
ja armastas eeldavasti Jumalat,
aga enamus neist polnud kindlasti mingiks eeskujuks
ega osanud mind aidata.
Nii olin enamuse oma Vietnami ajast ilma kaplanita.
Kaplaneid polnud piisavalt ja nii polnud ka mul oma kaplanit,
mistõttu istusin 13 kuud oma koikus lihtsalt aega surnuks lüües.
Jumal aga kasutas selle ära.
Mul polnud midagi teha
ja mind ümbritses igasugu kiusatusi ja asju,
et ainus viis, kuidas hoida alal oma vaimset vabadust,
oli lihtsalt toppida oma nina Piiblisse ja uurida Jumala Sõna.
Ja seda ma ka tegin. Vahel isegi 15 tundi päevas.
Hakkasin uurima Jumala Sõna
ja Püha Vaim hakkas mind üleloomulikult õpetama.
Kui ma Vietnamist tagasi tulin,
oli teatud inimesi, kes on tänaseni jumalariigi töös
ja kes avaldasid tohutut mõju mu elule
Samas oli juba Püha Vaim ise mulle nii palju õpetanud,
et ma ei pidanud enam ahmima kõike, mida mulle öeldi,
vaid ma võtsin neid kuulda
ja võrdlesin seda sellega, mida Jumal oli mu elus teinud
ja tõdedega, mida Ta oli mulle juba ilmutanud.
Usun, et see andis mulle ühe tasakaalu,
tänu millele näen tarkust kogu selles loos.
Ehk siis, ma pidin seda kõike paljuski üksi tegema.
Ma ei ütle seda selleks, et kuidagi uhkustada,
vaid see oli mu tookordne olukord,
kus ma ei teadnud piiblikoolidest midagi.
Olin juba aastaid otsinud ise Jumalat
ja teeninud samal ajal täisajaga Jumalariigi töös,
kui Rhema Piiblikool alustas oma tegevust.
Ma tõesti ei teadnud enne seda ühestki piiblikoolist.
Nii õppisin paljuski omal käel
ja ühtlasi juhtis Püha Vaim mu teele teatud inimesi.
Nii et see polnud ka 100% iseseisev õpe,
aga samas polnud mul selliseid mentoreid
nagu ma täna kõigile teistele soovitan.
Ma ei soovita inimestel olla jünger sellisel moel nagu mina seda olin,
kuigi see annab ka ühe võimsa tunnistuse.
Mul on võrratuid tunnistusi sellest, kuidas Jumal mind õpetas,
aga samas oli see ka raske.
Tegin paljusid asju valesti,
mis võinuks olemata olla, kui keegi oleks mind juhendanud.
Üks suur viga, mis tegi kõvasti haiget nii mulle, mu naisele kui kogu perele,
oli see, et ma arvasin,
et kui olen kutsutud täisajaga Jumalariigi tööle,
siis ma teen pattu, kui teen samas ka ilmalikku tööd.
"Jumal on ju kutsunud mind kuulutama Jumala Sõna,
mistõttu pean pühenduma sellele ja mitte omama plaani B või C."
Teatud maani on see ka tõsi
ja ma pidingi olema täienisti pühendunud.
Samas Paulus töötas ka mõnda aega telkide valmistajana,
et omada sissetulekut, kui keegi teda ei toetanud.
Täna ma tean, et kui sa ei tee tööd, ei saa sa ka süüa.
Oma esimesel aastal alustasin ma vaid ühe väikese grupiga
kuhu kuulus max 12 inimest.
Vahel aga kõigest 5 inimest.
Meil oli nädalas 5 teenistust ja me tegime palju asju.
Palvetasin inimeste eest ja andsin endast kõik, mis mul oli,
aga kui sul on vaid 5-12 inimest, keda teenid,
ei saa sa oodata, et elad ainult sellest ära.
Mul aga on veidi pikemad juhtmed kui osadel teistel inimestel.
Olin nii pühendunud, et mul oli ükskõik,
kui oleks pidanud kasvõi nälga surema.
Olin otsustanud teha, mida Jumal käskis mul teha
ja arvasin, et teen pattu Ta vastu, kui otsin endale ka ilmaliku töö.
Oleks mul olnud oma mentor, kel olnuks Jumalariigi töö kogemus
ja kes oleks soovitanud mulle hankida kasvõi poole kohagagi töö
või ajutine töö, et leevendada rahalisi raskusi.
Kui keegi oleks jaganud mulle vastavasisulisi piiblisalme
nagu näiteks 2. Korintlastele 9 või 2. Tessalooniklaste 3:10,
mis kõik räägivad töötamisest ja selle olulisusest.
Kui keegi oleks mind aidanud,
poleks meil ka tekkinud neid rahalisi pingeid.
Me telemeeskond käis hiljuti Pritchettis, Colorados,
kus käisime hoone juures, milles kord oma teenistusi pidasime
ja tegime pilti mu kõige esimese kontori juures.
Meeskond küsis, miks mu naine Jamie ei tulnud meiega
ja Jamie vastas: "Ma ei tahtnud sinna tagasi minna."
See polnud tema jaoks meeldiv mälestus,
vaid tähendas raskeid aegu.
Seda paljuski tänu rahalistele raskustele,
mille ise endale kaela tõmbasin.
Räägin sellest kõigest seetõttu, et teaksite,
et Jumala Sõna tuleb uurida süstemaatiliselt.
Sa vajad kedagi jüngerdama sind, kes juba ise on jünger.
Jumal ise on selle seadnud nii,
kuigi see pole ka ainus viis, kuidas seda teha.
Paulus õppis sisuliselt ka ise,
veetes 3,5 aastat kõrbes, kus Jumal teda õpetas.
Nii Paulus kui mina õppisime ise ja see on tehtav,
aga ma ei soovitaks seda.
Sa võid ju õppida läbi raske elukooli, samas kui on ka parem moodus.
Parem moodus on leida keegi,
kes on juba kasvanud oma suhtes Jumalaga
ja kelle elus on näha ka selle vilja.
Lase sellistel inimestel jüngerdada end.
See Jumala tahe.
Tuginedes ka salmidele, mida ennist lugesin,
siis sa pead olema süstemaatiline oma lähenemises sellele.
Paljud inimesed loevad Piibli kaanest kaaneni läbi
ja kui seda teed, on see parem, kui Piibli üldse mitte lugemine.
Ma ei heida sulle üldse mitte ette, et teed asju omal moel.
Küll aga on olemas süstemaatiline lähenemine asjadele,
mis aitavad sind.
Kui loed Piibli lihtsalt kaanest kaaneni läbi
ja kordad seda mitmeid kordi ööd ja päevad
10, 15 või 20 aastat jutti,
siis eeldavasti saad sealt palju ja Püha Vaim aitab sind selles.
Või sa võid valida minu või paljude teiste jumalasulaste seast,
kelle elus on nähtav vili ja Jumala väe töö
ja sa võid lasta neil jagada sinuga asju, mida Jumal on neile õpetanud.
Nii võid õppida süstemaatiliselt.
Nagu minu puhul, kes ma pakun jüngerluse-teemalist paketti.
See kätkeb endas kõige olulisemaid asju,
mis aitavad sul saada tugeva aluse
ja teada täie kindlusega,
mida tõeline, piibellik pääste endast kujutab.
Või mis on Püha Vaimuga ristimine ja keeltes rääkimine.
"Pingevaba muutumine" räägib aga Jumala Sõna meelevallast su elus.
Ühtlasi seeriad: "Vaim, hing ja ihu" või "Jüngerdav evangelism".
Kõik need asjad annavad sulle hoo sisse.
Sul võib kuluda 10 aastat, et uurida omal käel Jumala Sõna
ja jõuda nende samade järeldusteni,
mida ma võiks selgitada sulle oluliselt lühema ajaga.
Ma ei tea, kas sa mõistad, kui oluline see on, millest räägin?
Enamus inimestel puudub kindel plaan.
Nad lihtsalt löövad Piibli suvalisest kohast lahti
ja paluvad, et Jumal siis kõnetaks neid sealt mõne kirjakoha kaudu.
Üks mees küsis kord: "Jumal, mida ma tegema peaks?"
ja avas siis Piiblist huupi: "Juudas läks ja poos end üles."
Ta mõtles:
"See ei saa küll olla Jumalast, mistõttu proovin uuesti."
Ta avas Piibli uuesti huupi
ja leidis salmi: "Mine tee nõnda samuti."
Kui lähened ka selliselt Piibli uurimisele,
võid jõuda väga valede järeldusteni.
Olen Piibli usaldusväärsuses 100% kindel.
Ma ei usu, et see kätkeb endas vaid inimeste kirjutisi Jumalast,
vaid tegu on inimestega, keda Jumal puudutas
ja kelle kaudu Jumal rääkis.
Jah, Piiblis on asju, mis tunduvad olevat vastuolus üksteisega.
Võiksin nimetada sadu selliseid asju.
Kuid uurides Jumala Sõna põhjalikumalt,
näitas Jumal mulle ka täiuslikku tasakaalu
nende asjade vahel
ja seda, kuidas need teemad täiendavad üksteist,
mitte ei ole vastuolus üksteisega.
Olen uurinud Piiblit üle 44 aasta ja need asjad said selgeks mu jaoks.
Ka sul on võimalik uurida Piiblit omal käel,
aga ma soovitaks pigem
võtta need asjad, mida Jumal on mulle näidanud,
kuulata neid ja palvetada nende üle, lastes Püha Vaimul juhtida end
ja saada need asjad palju lühema ajaga selgeks.
Ma nägin kord nägemuse,
mis oli üsna sarnane avatud nägemusele.
Nägin end minemas läbi džungli, mis oli tihedalt täis kasvanud.
Mul oli käes matšeete, mille abil raiusin endale teed.
Ikka ja jälle.
Vaatasin enda taha
ja nägin, kuidas mu taga olevad inimesed
laiendasid ja suurendasid seda teed veelgi.
Vaadates neist veel enam tahapoole, nägin seal inimesi,
kes ehitasid ülekäiku üle selle kõige, millel sõitsid autod 95-110 km/h.
Seal samas paigas, kus mul oli kulunud 10 minutit,
et raiuda matšeetega läbi üsna lühike jupp maad.
Jumal kõnetas mind ja ütles:
"See on see, milleks ma olen sind kutsunud.
Sa oled teesillutaja, murdes läbi erinevatest paikadest
ja sinu järel tulevad inimesed laiendavad seda veelgi,
kattes alasid, millest läbi murdmiseks kulus sul 10 aastat.
Nad katavad neid üsna lühikese ajaga."
See on see, mida jüngerdamine endast kujutab.
Me teeme seda kõike ilmalikus sfääris.
Sa ei hakka enam leiutama lambipirni nagu Thomas Edison seda tegi,
vaid sa võtad selle, mille ta on juba leiutanud
ja kasutad seda.
Sa ei hakka ju leiutama endale arvutit, telefoni või muid asju,
vaid sa kasutad teiste inimeste teadmisi,
mille ammutamiseks on neil ehk kulunud 20, 30 või 40 aastat,
aga mida sina saad juba kasutada ja selle põhjal edasi liikuda.
Me seisame teiste inimeste õlgadel ja Kristuse Ihus see peakski nii olema.
Tiituse 2:3-5 on isegi öeldud,
et vanemad naised peaksid õpetama nooremaid
armastama oma mehi ja lapsi ja kandma hoolt majapidamise eest.
Just selline mentorlus peakski Kristuse Ihus aset leidma,
aga kui kurb see ka poleks, seda ei esine just eriti palju.
Enamus koguduste teenimistööst oma inimeste heaks
taandub kord nädalas 1-2 tunnistele pühapäevastele jumalateenistustele.
Kui aga käid hästi elevas ja tuld täis pühendunud koguduses,
võib seal olla ka mõni nädala-sisene teenistus
ja võib-olla osade väikegruppide töö.
Kuid see teeb üldiselt kokku ehk 2-3 tundi nädalas,
mida tavapärane kogudus pühendab inimeste jüngerdamisele.
Las ma öelda seda teisiti.
Tõenäoliselt pole isegi tegu tavapärase kogudusega,
sest tavapärane kogudus pühendab selleks 1-1,5 tundi nädalas
ja üks tuline kogudus 3h nädalas.
Ja siis on osa omaette tegutsevaid inimesi,
kes läbivad teatud sorte piiblitunde vms.,
et õppida kõiki neid asju.
Kuid see pole jüngerdamine selle sõna kõige otsesemas mõttes.
Jesaja 28:9 ütleb, et inimene, kes tahab küpseks saada,
peab saama võõrutatud rinnapiimast.
"Sest see on: käsk käsu peale, käsu peale käsk,
mõõdunöör mõõdunööri peale, mõõdunööri peale mõõdunöör,
pisut siin, pisut seal."
Jüngriks saamine kätkeb endas süstemaatilist õppimist.
Tahan julgustada sind,
et kui oled võtnud kuulda neid asju, mida olen jüngerluse kohta rääkinud
ja kuidas peaksime evangeliseerima läbi jüngerluse,
mitte tegelema vaid inimeste pööramisega,
siis pead ka ise saama jüngriks ja jüngerdatud.
Sõna "jünger" tähendab "õppijat",
kes õpib kellegi käe all ja juhendamisel.
Sa pead süstemaatiliselt õppima tundma Jumala asju
ja kui oled need tõed omandanud,
pead hakkama teisi süstemaatiliselt õpetama,
tehes neist jüngreid.
Printsiip, millest räägin, on väga lihtne,
aga samas miski,
mille rakendamist näeb täna kogudustes harva.
Jah, osa inimesi küll teeb seda, aga nad on kohe kindlasti vähemuses.
Mis puutub sellesse saatesse,
siis osad teist kasutavad nii seda saadet
kui mitmeid teisigi saateid, kus õpetatakse Jumala Sõna...
Te kasutate nii tele- kui raadiosaateid, CD'sid ja raamatuid selleks,
et jüngerdada iseennast.
Inimesed teevad seda ise,
samas kui kogudus peaks seda tegema.
Ma tõesti usun, et kui kogudus funktsioneeriks selliselt
nagu Jumal on selle määranud,
siis poleks ka vajadust Charise Piiblikooli järele.
Me piiblikool on reaktsioon sellele, et kogudus ei täida oma kutset.
Muuda oma elu
Muuda oma maailma
Suurim muutus minu jaoks on olnud siia tulemine.
Oma kodu maha jätmine ja võõrasse kohta tulek,
nähes samas, kuidas Jumal varustab.
Mina ja kogu mu pere on näinud tohutuid muutusi,
kuna mu elust on siin nii mitmeid kihte maha kooritud
ja ma olen leidnud kindla aluse, mida mul enne siia tulekut polnud.
Me nimetame esimest aastat võõrutus-aastaks,
sest sind võõrutatakse kõigist valedest õpetustest,
mida oled aastate jooksul omandanud.
Õpid siin tundma tõde.
Suurim muutus on valeõpetuse välja juurimine.
Loobumine valedest traditsionaalsetest asjadest
ja kindla aluse leidmine.
Täisarusaamise omandamine sellest, mida Jeesus ristil tegi
ja mida see meie jaoks tähendab.
See on lõpetatud.
See aitas mul ühendada Piiblit
alates Moosese raamatutest, kuni Ilmutuse raamatuni välja.
Koju minnes küsis mees mu käest: "Mida sa õppisid?"
ja oli aegu, kus ma lihtsalt polnud võimeline rääkima.
See kõik on nii hea.
Suurim muutus, mida olen oma elus näinud
peale Charise Piiblikooli tulekut,
on Jumala rahu kogemine.
Piiblis on öeldud, et kui hoiame oma mõtted Temas,
hoiab Tema meid täieliku rahu sees.
Nii olen kasvanud ka Jumala tundmises
ja Tema rahu on paljunenud mu elus.
Jumal ise tõi mu siia
ja on tõestanud oma armastust minu suhtes.
Ususammu tegemine siia kooli tulekul
ning 4 päeva nädalas ja päevas 4h Jumala Sõna õppimist
on olnud imeline
ja toonud esile ka selle,
mille Jumal juba aastaid tagasi mu südamesse külvas.
Mul on nüüd veelgi selgem arusaam sellest
ja mul on rohkem julgust ja kindlust, kui enne siia kooli tulekut,
et minna välja ja teha seda, milleks Jumal on mind kutsunud.
Andrew õpetusseeria "Jüngerdav evangelism"
on saadaval täieliku jüngerdava evangelismi kursusena.
Kursus kätkeb endas 48't õppetundi ja on koostatud selliselt,
et igaüks saab nende abil
jõuda ükskõik, kus ja millal mõne uskmatuni,
jüngerdada mõnda uut usklikku või kasvada koos teistega Issandas.
Kõik need õppetunnid on koondatud ühte raamatusse,
aga neid on võimalik trükkida ka CD pealt PDF-failidena.
Kogu see väärtuslik materjal
on saadaval nii inglise kui hispaania keeles.
Ka on võimalik tellida seda kursust kui osana jüngerlusõpetuse seeriast.
Kui nõustud Andrewga, et peame tegema jüngreid
ja mitte vaatama vaid, kuidas saada vastpöördunuid,
siis julgustame sind tellima endale kogu selle seeria.
Lisaks jüngerdava evangelismi kursusele
kätkeb see seeria endas ka kolme teist õppematerjali.
"Uus sina ja Püha Vaim", "Pingevaba muutumine"
ja "Vaim, hing ja ihu".
Need materjalid aitavad sul läbida kõige olulisemaid samme,
et saada jüngriks ja jüngerdada ka teisi.
Kogu see seeria on tellitav ekraanil nähtava kodulehe kaudu.
Kolmas CD kogu seeriast on "Kas kuulad kriitikuid?"
Täpsem tellimisinfo ekraanil.
Ekraanil on kõik kontaktandmed, mille kaudu võtta ühendust.
Loodame sinust kuulda juba täna!
FAKT: Järgneva 30 päeva jooksul
laetakse Andrew materjale alla enam kui 250 000 korda.
Seda ülemaailmselt.
TÄIESTI TASUTA!
Aitäh meie partneritele, kes muudavad selle võimalikuks!
Muuda oma elu
Muuda maailma
Tõlge: Anne-Ly Raukas
Andrew Wommack Teenistus